stanford-oval/wikipedia huggingface dataset:
วันต่อต้านการทุจริตสากล

| วันต่อต้านการทุจริตสากล |
| --- | --- |

ชื่ออื่น: ไอเอซีดี
จัดขึ้นโดย:  สหประชาชาติ
ประเภท: รณรงค์
ความสำคัญ: เพื่อต่อต้านการทุจริตทุกรูปแบบ
วันที่: 9 ธันวาคม
ความถี่: ทุกปี
ครั้งแรก: ค.ศ. 2003
วันต่อต้านการทุจริตสากล
อนุสัญญาสหประชาชาติว่าด้วยการต่อต้านการทุจริต
วันต่อต้านการทุจริตสากล (อังกฤษ: International Anti-Corruption Day) ตรงกับวันที่ 9 ธันวาคม ของทุกปี กำหนดขึ้นตั้งแต่อนุสัญญาสหประชาชาติว่าด้วยการต่อต้านการทุจริต (United Nations Convention against Corruption) ได้รับการรับรองเมื่อวันที่ 31 ตุลาคม 2546 เป็นต้นมา
ภูมิหลัง

ความตอนหนึ่งของอนุสัญญาข้างต้นว่า สหประชาชาติ
"เป็นกังวลเกี่ยวกับความร้ายแรงของปัญหาและภัยคุมคามเสถียรภาพและความมั่นคงของสังคมอันเป็นผลมาจากการทุจริต ซึ่งบ่อนทำลายสถาบันและคุณค่าแห่งประชาธิปไตย คุณค่าทางจริยธรรม และความยุติธรรม ตลอดจนเป็นภัยต่อการพัฒนาการอันยั่งยืนและหลักนิติธรรม"
จึงให้อนุสัญญามีอำนาจ
"ส่งเสริมและสร้างเสริมมาตรการป้องกันและปราบปรามการทุจริตให้มีประสิทธิภาพและประสิทธิผลยิ่งขึ้น...ส่งเสริม อำนวยความสะดวก และสนับสนุนความร่วมมือระหว่างประเทศและความช่วยเหลือทางวิชาการในการป้องกันและปราบปรามการทุจริต...[ตลอดจน] ส่งเสริมให้การบริหารราชการและทรัพย์สินแผ่นดินเป็นไปอย่างซื่อสัตย์สุจริต มีผู้รับผิดชอบ และสมควร..."
การรณรงค์ "คอร์รัป 'ฉัน' ไม่ขอรับ"

การรณรงค์ "คอร์รัป 'ฉัน' ไม่ขอรับ" (Your NO Counts) เป็นขบวนการระหว่างประเทศซึ่งโครงการพัฒนาสหประชาชาติ (United Nations Development Programme) และสำนักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime) ร่วมกันจัดขึ้นในวันต่อต้านการทุจริตสากลเพื่อสร้างความตระหนักรู้ถึงการทุจริตและวิธีต่อต้านการทุจริต
ในปี 2553 การรณรงค์นี้มีเป้าหมายแสดงให้เห็นว่า การทุจริตเป็นที่กีดขวางความร่วมมือในอันที่จะบรรลุเป้าหมายการพัฒนาสหัสวรรษเช่นไร บ่อนทำลายประชาธิปไตยและหลักนิติธรรมเช่นไร กับทั้งชักนำไปสู่การละเมิดสิทธิมนุษยชน บิดเบือนการตลาด พาความวินาศมาสู่คุณภาพชีวิต รวมถึงส่งผลให้เกิดความผิดอาญาซึ่งกระทำกันเป็นองค์การ การก่อการร้าย และภยันตรายอื่นต่อความมั่นคงของมนุษย์เช่นไร
ดูเพิ่ม

Transparency International
อนุสัญญาสหประชาชาติว่าด้วยการต่อต้านการทุจริต
วันสวีตเดย์

"วันสวีตเดย์" (อังกฤษ: One Sweet Day) เป็นเพลงของนักร้องอเมริกัน มารายห์ แครีและวง 4 คน บอยซ์ทูเมน และเขียนโดยแครี, วอลเตอร์ อฟานาซีฟและบอยซ์ทูเมน และโปรดิวซ์โดยแครีและอฟานาซีฟ อยู่ในอัลบั้มชุดที่ 6 ของแครีที่ชื่อ Daydream เป็นซิงเกิลที่ 2 จากอัลบั้มนี้ ออกในปี 1995
ซิงเกิลติดอันดับ 1 บนบิลบอร์ดฮอต 100 ยาวนานที่สุด 16 สัปดาห์ เพลงนี้ติดอันดับ 29 ของการจัดอันดับของนิตยสารบิลบอร์ดในหัวข้อ ฮอต 100 ออลไทม์ ท็อปซองส์
วันสากลรำลึกฮอโลคอสต์

| วันสากลรำลึกฮอโลคอสต์ |
| --- | --- |
เหตุการณ์รำลึกฮอโลคอสต์ที่สวีเดน
จัดขึ้นโดย:  สหประชาชาติ
ประเภท: ประวัติศาสตร์
ความสำคัญ: การรำลึกถึงฮอโลคอสต์ในช่วงสงครามโลกครั้งที่สอง
วันที่: 27 มกราคม
ความถี่: ทุกปี
ครั้งแรก: ค.ศ. 2005
วันสากลรำลึกฮอโลคอสต์ (อังกฤษ: International Holocaust Remembrance Day) ตรงกับวันที่ 27 มกราคม ของทุกปี เป็นวันสำคัญที่ได้รับการรับรองจากสมัชชาใหญ่แห่งสหประชาชาติ เมื่อวันที่ 1 พฤศจิกายน พ.ศ. 2548 เพื่อเป็นการรำลึกถึงฮอโลคอสต์ในช่วงสงครามโลกครั้งที่สอง
วัณโรค

| วัณโรค |
| --- | --- |
ชื่ออื่น: Tuberculosis, phthisis, phthisis pulmonalis, consumption

ภาพถ่ายเอกซเรย์ปอดของผู้ป่วยวัณโรคระยะรุนแรง ลูกศรสีขาวชี้บริเวณที่มีการติดเชื้อที่ปอด และลูกศรสีดำชี้บริเวณที่ปอดถูกทำลายจนกลายเป็นโพรง
สาขาวิชา: โรคติดเชื้อ, โรคปอด
อาการ: ไอเรื้อรัง, มีไข้, ไอเป็นเลือด, น้ำหนักลด
สาเหตุ: เชื้อแบคทีเรีย Mycobacterium tuberculosis
ปัจจัยเสี่ยง: การสูบบุหรี่, การติดเชื้อเอชไอวี
วิธีวินิจฉัย: เอกซเรย์ปอด, เพาะเชื้อ, การตรวจทูเบอร์คูลิน
โรคอื่นที่คล้ายกัน: ปอดบวม, โรคติดเชื้อราฮีสโตพลาสมา, ซาร์คอยโดซิส, โรคติดเชื้อราค็อกซิดิออยด์
การป้องกัน: คัดกรองโรคในผู้ที่มีความเสี่ยงสูง ให้การรักษาผู้ที่ติดเชื้อ ใช้วัคซีน BCG
การรักษา: ยาปฏิชีวนะ
ความชุก: 25% ของประชากร (ระยะแฝง)
การเสียชีวิต: 1.5 ล้าน (ค.ศ. 2018)
วัณโรค (อังกฤษ: tuberculosis, TB) เป็นโรคติดเชื้อชนิดหนึ่ง เกิดจากการติดเชื้อแบคทีเรีย Mycobacterium tuberculosis ทำให้เกิดโรคได้กับหลายๆ อวัยวะ โดยส่วนใหญ่พบที่ปอด ผู้ติดเชื้อส่วนใหญ่จะไม่มีอาการ เรียกว่าวัณโรคระยะแฝง ผู้ป่วยกลุ่มนี้ 10% จะมีการดำเนินโรคไปจนถึงระยะที่มีอาการ ในจำนวนนี้หากไม่ได้รับการรักษาครึ่งหนึ่งจะเสียชีวิต อาการตามแบบฉบับของวัณโรคปอดระยะแสดงอาการคืออาการไอเรื้อรัง ไอเป็นเลือด มีไข้ เหงื่อออกกลางคืน และน้ำหนักลด หากผู้ป่วยมีการติดเชื้อที่อวัยวะอื่นก็จะแสดงอาการแตกต่างกันไปตามแต่ละอวัยวะ
วัณโรคติดต่อจากคนสู่คนผ่านอากาศ ผู้ป่วยวัณโรคปอดจะแพร่เชื้ออกมากับการไอ จาม ขับเสมหะ หรือการส่งเสียงพูด ส่วนผู้ป่วยระยะแฝงจะไม่แพร่เชื้อ การติดเชื้อแบบแสดงอาการจะพบได้บ่อยในผู้ติดเชื้อเอชไอวีหรือผู้ที่สูบบุหรี่ การวินิจฉัยทำได้โดยการถ่ายภาพรังสีทรวงอก และการตรวจสารคัดหลั่งโดยการส่องกล้องหรือการเพาะเชื้อ ส่วนการวินิจฉัยวัณโรคระยะแฝงมักทำด้วยการตรวจทูเบอร์คูลินที่ผิวหนังหรือการตรวจเลือด
การป้องกันวัณโรคทำได้โดยการตรวจคัดกรองผู้ที่มีความเสี่ยงสูงที่จะติดเชื้อ วินิจฉัยและเริ่มต้นการรักษาให้รวดเร็ว และใช้วัคซีน BCG ผู้ที่มีความเสี่ยงสูงได้แก่คนที่อาศัยอยู่บ้านเดียวกัน หรือทำงานด้วยกัน หรือสัมผัสใกล้ชิดกับผู้ป่วยวัณโรคระยะแพร่เชื้อ การรักษาทำได้โดยอาศัยการกินยาปฏิชีวนะหลายชนิดเป็นเวลานานหลายเดือน ปัจจุบันเริ่มมีปัญหาเชื้อวัณโรคดื้อยา ทั้งแบบที่ดื้อยาหลายขนาน (MDR-TB) และดื้อยาหลายขนานชนิดรุนแรงมาก (XDR-TB)
ข้อมูล ค.ศ. 2018 ระบุว่าประชากรของโลกประมาณหนึ่งในสี่มีการติดเชื้อวัณโรคแบบแฝงแล้ว โดยในแต่ละปีจะมีผู้ติดเชื้อรายใหม่ประมาณ 1% ของประชากร ใน ค.ศ. 2018 มีผู้ป่วยวัณโรคระยะแสดงอาการมากกว่า 10 ล้านคน โดยมีผู้เสียชีวิต 1.5 ล้านคน เป็นสาเหตุการเสียชีวิตอันดับที่หนึ่งในบรรดาโรคติดเชื้อทั้งหมด ผู้ป่วยวัณโรคส่วนใหญ่อยู่ในเอเชียตะวันออกเฉียงใต้ (44%) แอฟริกา (24%) และกลุ่มประเทศแปซิฟิกตะวันตก (18%) โดยผู้ป่วยกว่า 50% มาจาก 8 ประเทศ ได้แก่ อินเดีย จีน อินโดนีเซีย ฟิลิปปินส์ ปากีสถาน ไนจีเรีย และบังคลาเทศ ตั้งแต่ ค.ศ. 2000 เป็นต้นมาจำนวนผู้ป่วยรายใหม่เริ่มลดลง 80% ของประชากรในหลายประเทศในเอเชียและแอฟริกาจะตรวจทูเบอร์คูลินได้ผลบวก ส่วนในสหรัฐจะพบผลบวกประมาณ 5–10% เชื้อวัณโรคอยู่คู่กับมนุษย์มาตั้งแต่ยุคโบราณ
ในประเทศไทย วัณโรคยังเป็นปัญหาสาธารณสุขที่สำคัญ โดยเฉพาะปัญหาวัณโรคดื้อยา ที่ยากต่อการควบคุม จนกระทั่งในปี พ.ศ. 2561 จึงมีการประกาศให้วัณโรคดื้อยาหลายขนานชนิดรุนแรงมาก (XDR-TB) เป็นโรคติดต่ออันตราย ตามพระราชบัญญัติโรคติดต่อ พ.ศ. 2558 ลำดับที่ 13
อาการ

ไอเรื้อรังเกิน 2 สัปดาห์ บางรายไอแห้งๆ บางรายอาจมีเสมหะสี เหลือง เขียว หรือไอปนเลือด
เจ็บแน่นหน้าอก
มีไข้ต่ำๆ ตอนบ่ายหรือเย็น
เหนื่อยหอบ อ่อนเพลีย
เบื่ออาหาร น้ำหนักลด
การปฏิบัติตนเมื่อเป็นวัณโรค

กินยาตามชนิดและขนาดที่แพทย์สั่งให้อย่างสม่ำเสมอจนครบกำหนด
หลังกินยาไประยะหนึ่ง อาการไอและอาการทั่วๆไปจะดีขึ้น อย่าหยุดกินยาเด็ดขาด
ควรงดสิ่งเสพติดทุกชนิด เช่น เหล้า บุหรี่ ฯลฯ
สวมผ้าปิดจมูก เพื่อป้องกันการแพร่กระจายเชื้อไปสู่ผู้อื่น
เปลี่ยนผ้าปิดจมูกที่สวม บ่อยๆเพราะผ้าปิดจมูกเอง ก็เป็นพาหะได้เช่นกัน
บ้วนเสมหะลงในภาชนะ หรือกระป๋องที่มีฝาปิดมิดชิด
จัดบ้านให้อากาศถ่ายเทสะดวก ให้แสงแดดส่องถึงและหมั่นนำเครื่องนอนออกตากแดด
รับประทานอาหารที่มีประโยชน์ได้ทุกชนิด โดยเฉพาะเนื้อสัตว์ โดยเฉพาะเนื้อปลา และนม ไข่ ผัก และผลไม้
นอนกลางวันอย่างน้อยวันละ 1 ชั่วโมง เพื่อนำโปรตีนจากอาหารรับประทานเข้าไปซ่อมแซมส่วนที่สึกหรอของร่างกาย
ไม่เที่ยวในสถานที่ที่มีผู้คนแออัด เพราะ อาจนำเชื้อไปแพร่ให้ผู้อื่น หรือ ติดเชื้อโรคจากผู้อื่นเข้าสู่ร่างกายเพิ่มเติม
ในระยะ 2 เดือนแรกหลังจากเริ่มการรักษา (เรียกว่า "ระยะแพร่เชื้อโรค") ผู้ป่วยควรจะนอนในห้องที่มีอากาศถ่ายเท และ นอนแยกห้องกับสมาชิกในครอบครัว รวมไปถึงการรับประทานอาหาร การใช้ถ้วยชาม และเสื้อผ้า ควรแยกล้าง หรือ แยกซักต่างหาก และต้องนำไปตากแดดเพื่อฆ่าเชื้อโรค
หลังจากแพทย์ลงความเห็นว่าพ้นจากระยะแพร่เชื้อโรคแล้ว ผู้ป่วยสามารถกลับมาทำกิจกรรมร่วมกับครอบครัวได้ดังเช่นเดิม เช่น การนอน การรับประทานอาหาร และซักผ้าร่วมกับสมาชิกผู้อื่น โดยในระยะนี้ผู้ป่วยต้องทานยาอย่างต่อเนื่อง เป็นเวลา 4 เดือน (โรควัณโรคจะต้องใช้เวลาในการรักษาระยะสั้นที่สุด 6 เดือน ยาวที่สุด 1–2 ปี)
การป้องกัน

ถ้ามีอาการผิดปกติที่น่าสงสัยว่าเป็นวัณโรค เช่น ไอเรื้อรัง 2 สัปดาห์ขึ้นไป มีไข้ต่ำๆโดยเฉพาะตอนบ่ายๆหรือค่ำๆ เจ็บหน้าอก เหนื่อยหอบ เบื่ออาหาร น้ำหนักลด ควรรีบไปรับการตรวจรักษาโดยการเอกซเรย์ปอด ตรวจเสมหะ
รักษาสุขภาพให้แข็งแรงอยู่เสมอ ออกกำลังกายสม่ำเสมอ กินอาหารที่มีประโยชน์ให้ครบ 5 หมู่
หลีกเลี่ยงปัจจัยเสี่ยงที่ทำให้เกิดโรค เช่น การส่ำส่อนทางเพศ เพื่อป้องกันการติดเชื้อเอดส์ เพราะจะทำให้ภูมิคุ้มกันของร่างกายเสื่อมลง มีโอกาสที่จะป่วยเป็นวัณโรค จะได้รีบรักษาก่อนที่จะลุกลามมากขึ้น
ประชาชนทั่วไป ควรตรวจร่างกายโดยการเอกซ์เรย์ปอดหรือตรวจเสมหะ (AFB) อย่างน้อยปีละ 1 ครั้ง ถ้าพบว่าเป็นวัณโรคจะได้รีบรักษาก่อนที่จะลุกลามมากขึ้น
ในเด็กควรได้รับการฉีดวัคซีนบีซีจี (Bacilus Calmette Guerin) รวมถึงผู้ที่ทำการทดสอบทูเบอร์คูลินเทสท์ (Tuberculin test) ให้ผลเป็นลบ เพื่อสร้างภูมิคุ้มกัน
แนวทางการรักษา

ในปัจจุบัน โรควัณโรคเป็นโรคที่รักษาให้หายขาดได้ โดยใช้ระยะเวลาการรักษาสั้นที่สุด 6 เดือน ทั้งนี้ขึ้นอยู่กับการปฏิบัติตัวของผู้ป่วยเองว่ากินยาครบตามที่แพทย์สั่งหรื่อไม่ ถ้ากินๆหยุดๆอาจทำให้มีโอกาสเสี่ยงต่อวัณโรคดื้อยา (MDR TB,XDR TB) ได้ จะทำให้ระยะเวลาการรักษายาวนานและการรักษายากมากยิ่งขึ้น
ยาวัณโรคในปัจจุบันหลัก ๆ จะมีอยู่ 4 ชนิดคือ
Isoniazid
Rifampicin
pyrazinamide
Ethambutol
ยาที่กล่าวมาในข้างต้นนี้มีผลข้างเคียงของยาทุกตัว จึงต้องอยู่ในการควบคุมดูแลของแพทย์ ถ้าซื้อหรือหามารับประทานเองอาจเป็นอันตราย
วัณโรคกับเอดส์

วัณโรคและโรคเอดส์  เป็นแนวร่วมมฤตยูที่สามารถเพิ่มผลกระทบให้มีโอกาสป่วยเป็นวัณโรคได้สูงกว่าผู้ที่ไม่ได้ติดเชื้อเอดส์ โดยผู้ติดเชื้อโรคเอดส์ จะมีผลกระทบต่อวัณโรค ทั้งในส่วนของการวินิจฉัยและการรักษา ซึ่งจะทำให้เกิดความยุ่งยากมากขึ้นในด้านการรักษา ผู้ป่วยมักขาดยา กินยาไม่สม่ำเสมอ นำไปสู่การดื้อยา ทำให้มีอัตราการรักษาหายต่ำ และจะส่งผลให้อัตราการตายสูง นอกจากนี้ ยังพบอัตราการกลับเป็นวัณโรคซ้ำมากขึ้น รวมทั้ง นำเชื้อวัณโรคดื้อยาแพร่กระจายแก่ผู้อื่นได้ง่าย
ความล่าช้าและผลกระทบ

ความล่าช้าในการรักษาผู้ป่วยวัณโรค หมายถึง ระยะเวลาที่ผู้ป่วยเริ่มแสดงอาการจนถึงระยะเวลาผู้ป่วยได้รับการรักษาที่ถูกต้อง ซึ่งสามารถแบ่งความล่าช้าออกได้ 4 ระยะ ดังนี้
ความล่าช้าจากผู้ป่วย (Patient's Delays) คือระยะเวลาเริ่มตั้งแต่ผู้ป่วยมีอาการเข้าได้กับวัณโรค และสิ้นสุดในวันสุดท้ายก่อนเข้ารับการตรวจวินิจฉัยโดยแพทย์
ความล่าช้าจากระบบการส่งต่อ (Referral’s delays) คือเป็นช่วงเวลาที่ผู้ป่วยมีอาการเริ่มแรกมารับการรักษาที่สถานบริการสาธารณสุขครั้งแรก แล้วได้รับการส่งต่อเพื่อพบแพทย์ทำการวินิจฉัยวัณโรค
ความล่าช้าจากการวินิจฉัย (Diagnosis’s delays) คือระยะเวลาเริ่มตั้งแต่ผู้ป่วยเข้ามารับการตรวจวินิจฉัยที่ระบบบริการสุขภาพของรัฐครั้งแรก และสิ้นสุดเมื่อผู้ป่วยได้รับการวินิจฉัยป่วยเป็นวัณโรค
ความล่าช้าจากการรักษา (Treatment’s delays) คือระยะเวลาเริ่มตั้งแต่ผู้ป่วยได้รับการวินิจฉัย และสิ้นสุดเมื่อเริ่มต้นรักษาครั้งแรก
ผลกระทบที่เกิดจากความล่าช้าในการรักษา ประกอบด้วย 2 ระดับ คือ
ระดับตัวบุคคล คือผลกระทบของการเกิดโรคต่อร่างกายของผู้ป่วยเอง เช่น อาการหอบเรื้อรังแม้รักษาหายแล้ว เป็นต้น
ระดับสังคม คือผลกระทบที่บุคคลที่ป่วยจะนำเชื้อโรคไปแพร่สู่สังคม ทำให้เกิดการระบาดของโรคยากที่จะสามารถควบคุมได้
วันสากลว่าด้วยชนพื้นเมืองดั้งเดิมของโลก

| --- | --- |
วันที่: 9 สิงหาคม
วันสากลว่าด้วยชนพื้นเมืองดั้งเดิมของโลก (อังกฤษ: International Day of the World's Indigenous Peoples) ตรงกับวันที่ 9 สิงหาคมของทุกปีเพื่อส่งเสริมและคุ้มครองสิทธิของประชากรพื้นเมืองของโลก วันนี้ยังรับรองความสำเร็จและการมีส่วนร่วมของชนพื้นเมืองดั้งเดิมเพื่อแก้ไขปัญหาของโลกอย่างการคุ้มครองสิ่งแวดล้อม สมัชชาใหญ่แห่งสหประชาชาติประกาศครั้งแรกในเดือนธันวาคม 2537 เป็นวันแรกที่คณะทำงานสหประชาชาติว่าด้วยชนพื้นเมืองของคณะอนุกรรมการว่าด้วยการส่งเสริมและคุ้มครองสิทธิมนุษยชนในปี 2525
วันสีเขียว

| วันสีเขียว |
| --- | --- |
ชื่อทางการ: みどりの日 (มิโดริ โนะ ฮิ)
ประเภท: วันหยุดราชการ
ความสำคัญ: ทำความรู้จักและระลึกถึงคุณค่าของภูเขาและธรรมชาติ
การถือปฏิบัติ:  ญี่ปุ่น
วันที่: 29 เมษายน
ความถี่: ทุกปี
วันสีเขียว หรือ วันพฤกษชาติ (อังกฤษ: Greenery Day; ญี่ปุ่น: みどりの日; โรมาจิ: Midori no Hi) เป็นวันหยุดราชการในประเทศญี่ปุ่น มีที่มาจากการเฉลิมฉลองวันคล้ายวันพระราชสมภพของสมเด็จพระจักรพรรดิโชวะ ซึ่งตรงกับวันที่ 29 เมษายนของทุกปีระหว่างสมัยโชวะ ในปี 2532 หลังสมเด็จพระจักรพรรดิอากิฮิโตะ สมเด็จพระจักรพรรดิญี่ปุ่นพระองค์ปัจจุบัน ขึ้นเสวยราชย์ วันดังกล่าวจึงเปลี่ยนชื่อจาก "วันพระบรมราชสมภพของสมเด็จพระจักรพรรดิ" เป็น "วันสีเขียว" วันดังกล่าวเป็นวันที่จะอยู่ร่วมกับธรรมชาติและขอบคุณพร ชื่อ "วันสีเขียว" ยังเป็นการยอมรับความรักต่อพืชของสมเด็จพระจักรพรรดิยามสงครามซึ่งก่อให้เกิดการโต้แย้งโดยไม่ออกพระนามของพระองค์โดยตรง อย่างไรก็ดี ในทางปฏิบัติ วันดังกล่าวถูกมองว่าเป็นเพียงอีกวันที่ยืดเทศกาลวันหยุดสัปดาห์ทองญี่ปุ่น[ต้องการอ้างอิง]
ในปี 2550 วันสีเขียวเลื่อนไปเป็นวันที่ 4 พฤษภาคม และวันที่ 29 เมษายนถูกเปลี่ยนชื่อเป็นวันโชวะ ตามการทบทวนกฎหมายเกี่ยวกับวันหยุดราชการในปี 2548
วันสมโภช

ในคริสตจักรโรมันคาทอลิก วันสมโภช (อังกฤษ: solemnity) หมายถึงวันฉลองที่มีความสำคัญสูงสุด เพราะเกี่ยวข้องกับพระตรีเอกภาพ พระเยซู พระนางมารีย์พรหมจารี นักบุญโยเซฟ เป็นต้น วันสำคัญรองจากวันสมโภชเรียกว่าวันฉลอง และรองจากวันฉลองเรียกว่าวันระลึกถึง
โดยปกติวันสมโภชจะระบุในปฏิทินโรมันทั่วไป ซึ่งหมายถึงคริสตจักรละตินทั่วโลกจะร่วมเฉลิมฉลองกัน แต่คริสตจักรเฉพาะถิ่นอาจกำหนดวันสมโภชขึ้นเพิ่มเติมได้ หากเหตุการณ์นั้นมีความสำคัญเป็นพิเศษกับคริสตจักรในท้องถิ่น
รายชื่อวันสมโภช

วันสมโภช ที่ระบุในปฏิทินโรมันทั่วไปมีดังนี้
| --- | --- |
วันที่: วันสมโภช
1 มกราคม: พระนางมารีย์พระชนนีพระเป็นเจ้า
6 มกราคม: พระคริสตเจ้าแสดงองค์
19 มีนาคม: นักบุญโยเซฟ ภัสดาของพระนางมารีย์พรหมจารี
25 มีนาคม: การแจ้งสารเรื่องพระวจนาตถ์ทรงรับสภาพมนุษย์
(วันอาทิตย์ระหว่าง 22 มี.ค. - 22 เม.ย.): พระเยซูเจ้าทรงกลับคืนพระชนมชีพ
วันพฤหัสบดีหลังวันอาทิตย์ที่หกหลังวันอีสเตอร์: พระเยซูเจ้าเสด็จขึ้นสวรรค์
วันที่ 50 หลังวันอีสเตอร์: พระจิตเจ้า
วันอาทิตย์หลังวันเพนเทคอสต์: พระตรีเอกภาพ
วันพฤหัสบดีหลังวันสมโภชพระตรีเอกภาพ: พระวรกายและพระโลหิตของพระคริสต์เจ้า
วันศุกร์ซึ่งเป็นวันที่ 8 หลังวันสมโภชพระวรกายฯ: พระหฤทัยของพระเยซูเจ้า
24 มิถุนายน: นักบุญยอห์นแบปติสต์บังเกิด
29 มิถุนายน: นักบุญเปโตรและนักบุญเปาโลอัครทูต
15 สิงหาคม: พระนางมารีย์รับเกียรติเข้าสู่สวรรค์
1 พฤศจิกายน: นักบุญทั้งหลาย
วันอาทิตย์ก่อนเทศกาลเตรียมรับเสด็จ: พระเยซูเจ้ากษัตริย์แห่งสากลจักรวาล
8 ธันวาคม: พระนางมารีย์ผู้ปฏิสนธินิรมล
25 ธันวาคม: พระคริสตสมภพ
วันสตรีสากล

| วันสตรีสากล |
| --- | --- |
สัญลักษณ์รูปกำปั้นและสัญลักษณ์วีนัส (“ผู้หญิง”) สัญลักษณ์ที่ปรากฏใช้ในสตรีนิยมระลอกสอง (1960s)
จัดขึ้นโดย: ทั่วโลก
ประเภท: สากล
ความสำคัญ:   วันสร้างการรับรู้ของพลเมือง  วันสตรีและเด็กหญิง  วันต่อต้านการเหยียดเพศ  วันต่อต้านการเลือกปฏิบัติ 
วันที่: 8 มีนาคม
ความถี่: รายปี
ส่วนเกี่ยวข้อง:   วันบุรุษสากล  การปฏิวัติรัสเซีย  วันเด็ก  วันแรงงานสากล 
วันสตรีสากล  (อังกฤษ: International Women's Day, IWD) เป็นการเฉลิมฉลองในวันที่ 8 มีนาคมของทุกปีทั่วโลก และเป็นจุดสำคัญในการเคลื่อนไหวเพื่อสิทธิสตรี
หลังพรรคสังคมนิยมอเมริกันจัดงานวันสตรีขึ้นในนิวยอร์กซิตีเมื่อ 28 กุมภาพันธ์ 1909 ผู้แทนชาวเยอรมัน คลารา เซตคิน, เคท ดันเกอร์, พอลา เธียด และคนอื่น ๆ ได้เสนอแก่งานสัมมนาสตรีสังคมนิยมสากล ปี 1910 ให้มี "วันสตรีเป็นพิเศษ" จัดขึ้นในทุก ๆ ปี ภายหลังสตรีจำนวนมากทุกข์ทนภายใต้การปกครองของโซเวียตรัสเซียในปี 1917 วันที่ 8 มีนาคม ได้กลายเป็นวันหยุดทางการของที่นั่น นับแต่นั้นมา วันสตรีได้เป็นที่เฉลิมฉลองในบรรดากลุ่มเรียกร้องสังคมนิยมและประเทศคอมมิวนิสต์จนกระทั่งในราวปี 1967 ที่ซึ่งกลุ่มเรียกร้องสิทธิสตรีได้เริ่มนำวันนี้มาใช้ สหประชาชาติได้เริ่มฉลองวันสตรีสากลครั้งแรกในปี 1977
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  เช็กเกีย  ออสเตรเลีย 
ประชาชน:  ทะเบียนสตรีชาวออสเตรเลีย
วันสงบศึก

| วันสงบศึก |
| --- | --- |
หนังสือพิมพ์ เดอะนิวยอร์กไทมส์ ฉบับวันที่ 11 พฤศจิกายน ค.ศ. 1918 เสนอข่าวการสงบศึก
จัดขึ้นโดย: เบลเยียม, ฝรั่งเศส, หราชอาณาจักร, เยอรมนี, แคนาดา, ออสเตรเลีย, นิวซีแลนด์, เซอร์เบีย, โรมาเนีย, บัลแกเรีย และประเทศอื่น ๆ
ความสำคัญ: การรำลึกถึงการลงนามสงบศึกระหว่างฝ่ายสัมพันธพันธมิตรและฝ่ายมหาอำนาจกลางทำให้การปฏิบัติการทางทหารและการสู้รบในสงครามโลกครั้งที่หนึ่งสิ้นสุดลงที่ กงเปียญ ประเทศฝรั่งเศส
วันที่: 11 พฤศจิกายน
ความถี่: ทุกปี
ครั้งแรก: จัดขึ้นครั้งแรกที่พระราชวังบักกิงแฮม ลอนดอน ในวันที่ 11 พฤศจิกายน ค.ศ. 1919
ส่วนเกี่ยวข้อง: วันที่ระลึก, วันทหารผ่านศึก
การเฉลิมฉลองการสงบศึกในเมืองฟิลาเดลเฟีย รัฐเพนซิลเวเนีย เมื่อวันที่ 11 พฤศจิกายน ค.ศ. 1918
วันสงบศึก (อังกฤษ: Armistice Day) จัดตรงกับวันที่ 11 พฤศจิกายน เป็นวันเฉลิมฉลองการสงบศึกที่ลงนามระหว่างฝ่ายสัมพันธมิตรกับเยอรมนีที่ป่ากงเปียญ ประเทศฝรั่งเศสเวลา 5:45 นาฬิกา ในการยุติความเป็นปรปักษ์บนแนวรบด้านตะวันตก ซึ่งมีผลใช้บังคับเมื่อ "ชั่วโมงที่สิบเอ็ด ของวันที่สิบเอ็ด ของเดือนที่สิบเอ็ด" ของ ค.ศ. 1918 แต่รายงานจากโทมัส อาร์. โกเวนล็อก เจ้าหน้าที่ข่าวกรองหน่วยแรกของสหรัฐ บันทึกว่ายังคงมีการยิงกันจนถึงเวลากลางคืน เดิมที วันสงบศึกสิ้นสุดลงในเวลา 36 วัน และมีการขยายเวลาเรื่อย ๆ ท้ายที่สุดมีการลงนามสนธิสัญญาแวร์ซาย สนธิสัญญาสันติภาพอย่างเป็นทางการในปีถัดมา
วันดังกล่าวถูกประกาศเป็นวันหยุดราชการในหลายประเทศฝ่ายสัมพันธมิตร เพื่อระลึกถึงทหารผู้เสียชีวิตระหว่างสงคราม อย่างไรก็ตาม ประเทศตะวันตกและชาติที่มีส่วนร่วมหลายประเทศได้เปลี่ยนชื่อวันสงบศึก โดยเครือจักรภพแห่งประชาชาติใช้ชื่อวันที่ระลึก และสหรัฐใช้ชื่อวันทหารผ่านศึก ในบางประเทศจะจัดรวมกับวันหยุดอื่น ๆ ของตน
ในวันที่ 11 พฤศจิกายน ค.ศ. 2018 เป็นวันครบรอบร้อยปีของวันสงบศึก ซึ่งมีการฉลองทั่วโลก ในประเทศฝรั่งเศส มีประมุขแห่งรัฐมากกว่า 60 ประเทศมารวมตัวกันที่อาร์กเดอทรียงฟ์เดอเลตวล ปารีส
แหล่งข้อมูลอื่น

Dalisson, Rémi: Remembrance day: 11 November 1922–Today (France) in: International Encyclopedia of the First World War.
วันมอร์แชนซ์ (เพลงไมเคิล แจ็กสัน)

| "One More Chance" |
| --- | --- |

เพลงโดยไมเคิล แจ็กสัน
จากอัลบั้มนัมเบอร์วันส์
วางจำหน่าย: 23 ตุลาคม ค.ศ. 2003 
บันทึกเสียง: 2003
แนวเพลง: อาร์แอนด์บี, ป็อป
ความยาว: 3:49
ค่ายเพลง: อีพิก
ผู้ประพันธ์เพลง: อาร์. เคลลี
โปรดิวเซอร์: อาร์. เคลลี, ไมเคิล แจ็กสัน
"วันมอร์แชนซ์" (อังกฤษ: One More Chance) เป็นเพลงของนักร้องชาวอเมริกัน ไมเคิล แจ็กสัน เขียนโดยอาร์. เคลลี่ และเป็นโปรดิวเซอร์ร่วมกับไมเคิล แจ็กสัน สำหรับรวมอัลบั้มสะสมของไมเคิล แจ็กสัน นัมเบอร์วันส์ โดยไดวางจำหน่ายในวันที่ 23 ตุลาคม ค.ศ. 2003
รายการเพลง

| --- | --- |
 US 12" Vinyl A1 "One More Chance (Metro Remix)" - 3:50  A2 "One More Chance (Paul Oakenfold Urban Mix)" - 3:37  B1 "One More Chance (Paul Oakenfold Mix)" - 3:50  B2 "One More Chance (Ron G Club Remix)" - 4:00  B3 "One More Chance (Album Version)" - 3:50 US CD Maxi Single 1 "One More Chance (Album Version)" - 3:50  2 "One More Chance (Paul Oakenfold Mix)" - 3:50  3 "One More Chance (Metro Remix)" - 3:50  4 "One More Chance (Ron G Club Remix)" - 4:00  5 "One More Chance (Paul Oakenfold Urban Mix)" - 3:37 US 12" Promo Vinyl A1 "One More Chance (Album Version)" - 3:50  A2 "One More Chance (R. Kelly Remix)" - 3:50  A3 "One More Chance (Ron G Club Remix)" - 4:00  B1 "One More Chance (Paul Oakenfold Urban Mix)" - 3:37  B2 "One More Chance (Paul Oakenfold Mix)" - 3:50  B3 "One More Chance (Night & Day R&B Mix)" - 3:36 Canada CD Single 1 "One More Chance (Album Version)" - 3:50  2 "One More Chance (Ron G. Rhytmic Mix)" - 3:50  3 "One More Chance (Paul Oakenfold Pop Mix)" - 3:45 European CD Maxi Single 1 "One More Chance (Album Version)" -3:50  2 "One More Chance (Paul Oakenfold Mix)" -3:50  3 "One More Chance (Metro Remix)" - 3:50  4 "One More Chance (Ron G Club Remix)" - 4:00 European Promo CD Single 1 "One More Chance" - 3:50:  UK CD Single (CD1) 1 "One More Chance (Album Version)" - 3:50  2 "One More Chance (Paul Oakenfold Urban Mix)	" - 3:37 UK CD Single (CD2) 1 "One More Chance (Album Version)" - 3:50  2 "One More Chance (Paul Oakenfold Mix)" - 3:50  3 "One More Chance (Metro Remix)" - 3:50  4 "One More Chance (Ron G Club Remix)" - 4:00 UK 12" Promo Vinyl A1 "One More Chance (Paul Oakenfold Urban Mix)" - 3:37  B1 "One More Chance (Ron G Club Remix)" - 4:00  B2 "One More Chance (Album Version)" - 3:50 UK 12" Vinyl A1 "One More Chance (Metro Remix)" - 3:50  A2 "One More Chance (Paul Oakenfold Urban Mix)" - 3:37  B1 "One More Chance (Paul Oakenfold Mix)" - 3:50  B2 "One More Chance (Ron G Club Remix)" - 4:00  B3 "One More Chance (Album Version)" - 3:50 UK Limited Edition 12" Vinyl Picture Disc A "One More Chance (Album Version)" - 3:50  B "Billie Jean (Album Version)" - 4:54 Germany CD Mini 1 "One More Chance (Album Version)" - 3:50  2 "Ben (2003 Live Edit)" - 2:45
อันดับ

| อันดับ (2003) | ยอด สูงสุด |
| --- | --- |
ออสเตรีย (Ö3 ออสเตรีย ท็อป 40): 58
เบลเยียม (อัลตราท็อป 50 แฟลนเดอส์): 30
เบลเยียม (อัลตราท็อป 50 วัลโลเนีย): 37
France (SNEP): 44
songid field is MANDATORY FOR GERMAN CHARTS: 29
Italy (FIMI): 7
Netherlands (Dutch Top 40): 28
Spain (PROMUSICAE): 7
Switzerland (Schweizer Hitparade): 24
UK Singles (OCC): 5
US Billboard Hot 100: 83
วันสันติภาพสากล

ระวังสับสนกับ วันสันติภาพโลก (World Day of Peace)
| วันสันติภาพสากล |
| --- | --- |
จัดขึ้นโดย: สมาชิกสหประชาชาติ
ประเภท: United Nations International Declaration
การเฉลิมฉลอง: Multiple world wide events
วันที่: 21 กันยายน
ความถี่: ทุกปี
ส่วนเกี่ยวข้อง: Peace Movement
วันสันติภาพสากล (อังกฤษ: International Day of Peace หรือ World Peace Day) ตรงกับวันที่ 21 กันยายนของทุกปี จัดขึ้นเพื่ออุทิศแก่สันติภาพ และโดยเฉพาะอย่างยิ่งการปราศจากสงคราม บ้างถือเป็นโอกาสพิเศษกำหนดหยุดยิงชั่วคราวในพื้นที่ที่ยังสู้รบกันอยู่ มีการเฉลิมฉลองวันสันติภาพสากลในบรรดาชาติ กลุ่มการเมือง กลุ่มทางทหาร และประชาชนทั้งหลาย วันสันติภาพสากลจัดขึ้นครั้งแรกใน พ.ศ. 2524
ในการเริ่มวันดังกล่าว มีการเคาะ "ระฆังสันติภาพ" ที่สำนักงานใหญ่สหประชาชาติ ในนครนิวยอร์ก สหรัฐอเมริกา ระฆังนั้นถูกหล่อขึ้นจากเหรียญที่รับบริจาคมาจากเด็กทั่วโลก มันถือเป็นของขวัญโดยสมาคมสหประชาชาติแห่งญี่ปุ่น และถูกกล่าวถึงว่าเป็น "เครื่องเตือนใจมนุษย์ถึงมูลค่าแห่งสงคราม" มีข้อความ "สันติภาพโลกเบ็ดเสร็จจงเจริญ" จารึกอยู่ด้านข้างของระฆัง
แหล่งข้อมูลอื่น

United Nations International Day of Peace Main Page
International Day of Peace website
วันออฟเดอะบอยส์ (อัลบั้มเคที เพร์รี)

วันออฟเดอะบอยส์ (อังกฤษ: One of The Boys) เป็นสตูดิโออัลบั้มชุดที่สองของนักร้องชาวอเมริกัน เคที เพร์รี และเป็นการเปิดตัวในค่ายเพลงครั้งใหญ่ ค่ายเพลงค่ายใหม่และชื่อในวงการชื่อใหม่เป็นการเปลี่ยนแปลงจากอัลบั้มเพลง แนวคริสเตียนร็อกที่มีชื่อเดียวกับเธอ อัลบั้มออกจำหน่ายวันที่ 17 มิถุนายน ค.ศ. 2008 โดยค่ายเพลงแคปิตอลมิวสิกกรุ๊ป ในอัลบั้มมีเพลงอันดับหนึ่งบนชาร์ตบิลบอร์ดฮอต 100 "ไอคิสด์อะเกิร์ล" รวมถึงเพลงที่ติดสามอันดับแรกอย่าง "ฮอตเอ็นโคลด์" เพลงที่ติดสิบอันดับแรกอย่าง "เวกกิงอัปอินเวกัส" และเพลงที่ติดสามสิบอันดับแรกอย่าง "ธิงกิงออฟยู" อัลบั้มได้เข้าชิงรางวัลแกรมมี 2 ครั้งในปี ค.ศ. 2009 และ 2010 อัลบั้มวันออฟเดอะบอยส์ขายได้มากกว่า 5 ล้านหน่วยทั่วโลก
วันสากลยุติความเกลียดกลัวคนรักร่วมเพศ คนข้ามเพศ และคนรักสองเพศ

| วันสากลยุติความเกลียดกลัวคนรักร่วมเพศ คนข้ามเพศ และคนรักสองเพศ |
| --- | --- |
ตราสัญลักษณ์ของวันฯ
วันที่: 17 พฤษภาคม
ความถี่: ประจำปี
วันสากลยุติความเกลียดกลัวคนรักร่วมเพศ คนข้ามเพศ และคนรักสองเพศ (อังกฤษ: International Day Against Homophobia, Biphobia and Transphobia) ตรงกับวันที่ 17 พฤษภาคม มีเป้าหมายเพื่อจัดกิจกรรมในระดับนานาชาติเพื่อสร้างความตระหนักต่อการละเมิดสิทธิของกลุ่มผู้มีความหลากหลายทางเพศ และเสริมสร้างความเข้าใจและรณรงค์ซึ่งสิทธิดังกล่าวในพื้นที่ต่าง ๆ ทั่วโลก ในปี 2016 มีประเทศต่าง ๆ ที่จัดกิจกรรมรวม 132 ประเทศ
วันที่ 17 พฤษภาคม ถูกเลือกเนื่องจากเป็นวันถอดถอนการรักร่วมเพศออกจากบัญชีการจำแนกโรคสากลขององค์การอนามัยโลกในปี 1990 และเริ่มต้นโดยลุยส์-จอร์จิส ทิน (Louis-Georges Tin) ผู้ก่อตั้งวันวันสากลยุติความเกลียดกลัวคนรักร่วมเพศ คนข้ามเพศ และคนรักสองเพศ
ประเทศไทยโดยกรุงเทพมหานคร (องค์กรปกครองส่วนท้องถิ่น)และยูเนสโก ประเทศไทย ยอมรับและจัดงานเป็นประจำที่หอศิลปวัฒนธรรมแห่งกรุงเทพมหานครที่เขตปทุมวัน
แหล่งข้อมูลอื่น

เว็บไซต์ทางการ (ในภาษาอังกฤษ)
วันชัย

วันชัยในทวีปยุโรป
วันชัย (อังกฤษ: Victory Day) คือชื่อวันหยุดราชการ